Bevezetés a filmelméletbe II.

A neorealizmus megjelenése és a modern európai művészfilm különböző formáinak és stílusirányzatainak fejlődése a magyar filmművészetre is alapvető hatást gyakorolt a hatvanas és a hetvenes években. A félév során olyan magyar filmeket elemzünk – Makk Károly: Ház a sziklák alatt (1958), Jancsó Miklós: Oldás és kötés (1963), Uő.: Szegénylegények (1965), Gaál István: Sodrásban (1963), Kovács András: Falak (1967), Bacsó Péter: Fejlövés (1968),  Gyarmathy Lívia: Ismeri a szandi mandit? (1969), Szabó István: Szerelmesfilm (1970) Huszárik Zoltán: Szindbád (1970) –, amelyek párhuzamba állíthatók a korszak egyes nyugat-európai filmjeivel, amelyekben tehát jól tetten érhető a modernizmus hatása.

Kötelező irodalom:

Kovács András Bálint: A modern film irányzatai. Palatinus, 2008.
Gelencsér Gábor: A Titanic zenekara. Stílusok és irányzatok a hetvenes évek magyar filmművészetében. Osiris Kiadó, Budapest, 2002.